Høstutstillingsprisen

Høstutstillingsprisen, også kjent under det fulle navnet Høstutstillingsprisen – Bildende Kunstneres Hjelpefonds kunstpris, er en norsk kunstpris som utdeles hvert år under Statens Høstutstilling av Bildende Kunstneres Hjelpefond. Prisen skal gå til en kunstner som deltar på Høstutstillingen med det verk som anses som mest betydningsfullt på årets utstilling. En jury på tre kårer prisvinneren, bestående av leder for Den Nasjonale Jury, oppnevnt av Norske Billedkunstnere, en representant valgt av Kritikerlaget og en representant valg av Bildende Kunstneres Hjelpefonds styre. Prisen kan deles på flere mottakere dersom verket er et fellesarbeid av flere kunstnere. Kunstprisen har til formål å synliggjøre Høstutstillingens betydning for norsk samtidskunst.

Prisen på  kroner deles ut av Bildende Kunstneres Hjelpefond, en organisasjon som forvalter kunstavgiften, en avgift som er pålagt ved offentlig omsetning av kunst i Norge priset høyere enn 2000 kr. Prisen ble for første gang delt ut i 2003 da til Jan Christensen og Øystein Aasan.

Prismottakere 
2022 – Signe Rosenlund-Hauglid, Ylva Gulpinar, Io Sivertsen og Christa Barlinn Korvald 
2021 – Einar Grinde
2020 – Høstutstillingsprisen kansellert på grunn av koronasituasjonen
2019 – Else Marie Bergem Hagen
2018 – Johannes Engelsen Espedal
2017 – Aleksander Stav
 2016 – Anne Guro Larsmon
 2015 – Tine Aamodt
 2014 – Svein Møxvold
 2013 – Åsil Bøthun
 2012 – Beathe Petersen
 2011 – Aurora Passero
 2010 – Anders Sletvold Moe
 2009 – Sverre Malling
 2008 – Pushwagner
 2007 – Adriana Alves
 2006 – Pål Vigeland
 2005 – Kjersti Andvig og Lars Laumann
 2004 – Unn Fahlstrøm
 2003 – Jan Christensen og Øystein Aasan

Se også 
 Norske Billedkunstnere

Referanser 

Norske kulturpriser